คุณค้ะคือว่าหนูมีเพศสัมพันธ์แบบไม่ใส่ถุงค่ะ แล้วหลัวจากนั้นมีอาการคันในช่องคลอดค้ะแต่ไม่แสบนะค่ะ แล้วตกขาวแรกๆเป็นสีขาวข้นค่ะมีกลิ่นเปรี้ยวๆแต่ล่าสุดเป็นสีเหลืองขุ่นข้นๆออกจะเหนียวและมีกลิ่นคาวๆอะค้ะ แต่ก็ไม่มีแสบชัดนะค่ะมีแต่คันในช่องคลอด อยากทราบว่าอาการดังกล่าวคือติดเชื้อหรือเปล่าค่ะ
สวัสดีค่ะ ตกขาวที่ปกติจะสีมีขาวหรือใส หรือออกเหลืองเล็กน้อยได้ ไม่มีกลิ่นเหม็น ส่วนตกขาวที่ผิดปกติจะมีสีที่แปลกไป เช่น สีเทา สีเขียว สีเหลืองคล้ายหนอง หรือมีเลือดปน หรือมีกลิ่นเหม็นผิดปกติ มีอาการแสบคันในช่องคลอด หรือมีอาการปวดท้องน้อยร่วมด้วยดังนั้นตกขาวที่ เป็นอยู่ จึงถือเป็นตกขาวที่ผิดปกติ ซึ่งน่าจะเกิดจากการติดเชื้อแบคทีเรียในช่องคลอด ซึ่งจะทำให้มีตกขาวปริมาณมากขึ้น มีสีเหลือง หรือเทา และมีกลิ่นเหม็นเหมือนคาวปลา และอาจทำให้แสบหรือคันช่องคลอดได้เล็กน้อยอย่างไรก็ตาม ตกขาวที่ปกติ อาจเกิดจากสาเหตุอื่นได้อีก เช่น-การติดเชื้อราในช่องคลอดตกขาวมักเป็นสีขาวขุ่น จับตัวเป็นก้อนลักษณะคล้ายแป้งเปียก และมีอาการแสบหรือคันช่องคลอดมาก รวมถึงอวัยวะเพศด้านนอกด้วย แต่ตกขาวจะไม่มีกลิ่นเหม็น- การติดเชื้อปรสิต ตกขาวมีกลิ่นเหม็นคาวรุนแรง มักมีสีเขียว หรือมีฟองปน และมีอาการแสบหรือคันในช่องคลอดมาก- ติดเชื้อหนองในแท้หรือหนองในเทียม ตกขาวมักมีสีเหลืองหรือเขียวคล้ายหนอง มีกลิ่นเหม็นมีอาการเจ็บและคันช่องคลอด เจ็บขณะปัสสาวะและขณะมีเพศสัมพันธ์หากยังคงมีตกขาวที่ผิดปกติต่อเนื่องหลายวัน แนะนำควรไปพบสูติ-นรีแพทย์เพื่อรับยารักษาที่ตรงกับโรคค่ะ